SPORDIPINNA KASUTUSSE ANDMISE LEPINGU NR 4.3-3.1/372 ERITINGIMUSED
Üürileandja	Tallinna Spordikeskus	
Registrikood	75015982	
Esindaja	ujulate valdkonnajuht Indrek Palu 	
Esindamise alus	Tallinna Spordikeskuse põhimäärus	

Üürnik
Registrikood	Bolt Technology OÜ
12417834	
Esindaja	juhatuse liige Ahto Kink	
Üürileandja ja üürnik (edaspidi viidatud ka kui pool või ühiselt kui pooled) on sõlminud spordipinna kasutusse andmise lepingu (edaspidi leping) allolevatel tingimustel.
1.	Lepingu ese 
1.1.	Lepingus kokkulepitud tingimustel antakse üürnikule kasutada Inglise Kolledži Spordihoone (asukohaga Pärnu mnt 13 Tallinn) Suur saal (edaspidi üüripind).
1.2.	Üürnik kasutab üüripinda treeningtundide korraldamiseks spordibaasi lahtiolekuaegadel:
laupäeviti kell 12.00-13.30.
1.3.	Üürnik kasutab üüripinda 13.09.2025 kuni 31.05.2026.
2.	Tasu
2.1	Üürnik tasub üürileandjale üüripinna kasutamise eest vastavalt treeningtundide, võistluste ja lisateenuste kokkulepitud kasutusaegadele Tallinna Kultuuri- ja Spordiameti kehtestatud Inglise Kolledži Spordihoone kehtiva teenuste hinnakirja alusel. 
Teenuste hinnakiri on avaldatud Inglise Kolledži Spordihoone veebilehel https://www.tallinn.ee/et/inglisekolledzispordihoone.
2.2	Tasumine toimub üürileandja esitatud arvete alusel märgitud tingimustel. Saali kasutamise tasust poole (50%) tasub Bolt Technology OÜ ja teise poole (50%) Wise Payments Ltd Eesti filiaal. Maksetähtaeg 21 päeva.
2.3	Üürileandja teavitab üürnikku teenuste hinnakirja muudatusest ette vähemalt üks kuu.

3.	Poolte täiendavad õigused ja kohustused
3.1	Üürileandjal on õigus:
3.1.1	teha muudatusi punktis 1.2 kokkulepitud kasutusaegades, kui see on tingitud suurematest võistlustest või muudest üritustest, teavitades üürnikku sellest vähemalt üks nädal ette e-kirjaga;
3.1.2	lubada pinna kasutamist treeningrühmadel üksnes treeneri kohalolekul.

3.2	Üürnikul on õigus:
3.2.1	teha muudatusi punktis 1.2 kokkulepitud kasutusaegades, kui Inglise Kolledži Spordihoone pallimängud kasutusgraafik seda võimaldab, teatades sellest üüriandjale ette vähemalt kümme kalendripäeva;
3.2.2	leping erakorraliselt üles öelda, teatades sellest üürileandjale ette vähemalt üks kuu;
3.2.3	üürileandja eelneval nõusolekul tuua ja paigaldada treeningute läbiviimiseks vajalikku inventari.
3.3	Üürnik kohustub: 
3.3.1	tasuma üüripinna kasutamise eest lepingus kokkulepitud tasu, kui ta ei ole üürileandjat teavitanud treeningute ära jäämisest ette vähemalt üks nädal;
3.3.2	tagama treeningute ajal treenitavate turvalisuse;
3.3.3	tagama, et järgitakse Inglise Kolledži Spordihoone pallimängud sisekorraeeskirja.
4.	Täiendav vastutus
4.1	Üürnik vastutab Vabariigi Valitsuse kehtestatud COVID-19 haiguse leviku tõkestamiseks vajalike meetmete ja piirangute täitmise eest. Kui üürnik rikub Vabariigi Valitsuse kehtestatud meetmeid või piiranguid, on üürileandjal õigus nõuda üürnikult leppetrahvi 50 eurot iga rikkumise kohta eraldi.
4.2	Kui üürnik annab ilma üürileandja eelneva nõusolekuta lepingu esemeks oleva üüripinna allüürile, on üürileandjal õigus nõuda üürnikult leppetrahvi 50 eurot iga rikkumise kohta eraldi.
5.	Ruumide ja avalike ürituste jäädvustamine
Üürileandjal on õigus jäädvustada ruume ja avalikke üritusi, mille puhul on mõistlik eeldada, et ei ole vaja füüsiliste isikute nõusolekut. Sellisest tegevusest teavitatakse üritusel osalejaid enne üritust. Jäädvustamise eesmärk on tutvustada avalikkusele üürileandja teenuseid ning üüripinnal korraldatavaid tegevusi. Jäädvustusi kasutatakse reprodutseerimiseks, avaldamiseks ja levitamiseks Tallinna linnaga seotud artiklites sotsiaalmeedias, trüki- ja veebiväljaannetes, veebilehel jm. Kui tegemist ei ole avaliku üritusega isikuandmete kaitse seaduse § 11 tähenduses, siis jäädvustatakse ruume ja avalikke üritusi juhul, kui selles on üürnikuga kokku lepitud, ja lähtutakse andmekaitset reguleerivatest õigusaktidest.
6.	Muud tingimused
Ruumide kasutusse andmise lepingu üldtingimused on lepingu lahutamatu osa ning need on kättesaadavad Tallinna veebilehel aadressil https://www.tallinn.ee/Lepingute-uldtingimused. Üürnik kinnitab eritingimuste allkirjastamisel, et ta on tutvunud ja nõus lepingu üldtingimustega.
7.	Kontaktisikud ja kontaktandmed
7.1		Üürileandja	
	Kontaktisik	Mari-Mai Koha
tel 627 1111
e-post Mari-Mai.Koha@tsk.ee 
Kontaktisiku äraoleku korral täidab tema ülesandeid teda asendav teenistuja.	
	Aadress	Pärnu mnt 13 Tallinn	
7.2		Üürnik 	
	Kontaktisik	Mahesh Singh
tel 5132283
e-post mahesh.singh@bolt.eu
Kontaktisikute muutumisest teavitab pool teist poolt e-posti teel.	
	Aadress	Vana-Lõuna tn 15, 10134 Tallinn	
8.	Poolte allkirjad
(allkirjastatud digitaalselt)
Indrek Palu
Üürileandja esindaja	(allkirjastatud digitaalselt)
Ahto Kink
Üürniku esindaja